
Fios Prìobhaideachd Seirbheis Saidhgeòlais Foghlaim Ghlaschu (GEPS) (Mar a chleachdas sinn fiosrachadh mu sgoilearan)
Bidh Seirbheis Saidhgeòlais Foghlaim Ghlaschu a’ cruinneachadh fiosrachaidh gus clann a tha an sàs leis an t-seirbheis againn a chomharrachadh agus fiosrachadh a tha buntainneach ri feumalachdan a’ phàiste. Thèid am fiosrachadh seo a chruinneachadh bho shuidheachaidhean tràth-bhliadhnaichean no bhon sgoil, bho phàrantan is luchd-cùraim, agus bho bhuidhnean eile a tha an sàs. Thèid am fiosrachadh seo a chruinneachadh gus measadh a dhèanamh agus plana a dhealbhadh gu co-obrachail gus coinneachadh ri feumalachdan taic a bharrachd a’ phàiste.
Dè an dàta pearsanta a bhios sinn a’ cleachdadh/a’ cruinneachadh?
· Aithnichearan pearsanta agus fiosrachadh conaltraidh (leithid ainm, latha-breith, seòladh, fiosrachadh conaltraidh phàrantan/luchd-cùraim, ainm na sgoile/ionaid)
· Feartan (leithid cinnidheachd, gnè, cànan)
· Conaltradh leinn agus ar freagairtean
· Fiosrachadh measaidh, beachdan a chaidh a cho-roinn leinn, aithisgean air adhartas foghlaim, comhairle a chaidh a thabhann, clàran eadar-theachd, Plana Measaidh Sunnd (WAP), geàrr-chunntasan choinneamhan, Planaichean Taice Co-òrdanaichte agus aithisgean bho bhuidhnean is seirbheisean com-pàirteach

Carson a bhios sinn a’ cruinneachadh agus a’ cleachdadh ur fiosrachaidh?
Bidh GEPS a’ cruinneachadh fiosrachaidh mu dheidhinn fhèin agus ur pàiste no duine òg gus seirbheis saidhgeòlais foghlaim a thoirt dhuibh. ’S e ur roghainn fhèin/no roghainn an duine òig an t-seirbheis seo a chleachdadh. Faodaidh sibh ur cead a tharraing air ais aig àm sam bith, ged a dh’fheumas sinn an dàta a tha againn a phròiseasadh a-rèir na h-ùine-glèidhidh a tha air a mhìneachadh gu h-ìosal.
Bidh GEPS a’ dèanamh obair rannsachaidh agus measaidh. Nuair a thachras seo, thèid fiosrachadh mu dheidhinn fhèin no ur pàiste a chruinneachadh le ur cead fhèin no cead ur pàiste. Ma roghnaicheas sibh gun a bhith a’ gabhail pàirt ann an rannsachadh no measadh, cha toir sin buaidh air mar a bheir sinn seachad an t-seirbheis saidhgeòlais foghlaim dhuibh no ur pàiste. Tha am fiosrachadh air a chruinneachadh airson na h-adhbharan a leanas:
1. Gus seirbheis saidhgeòlais foghlaim a thoirt do chloinn is do dhaoine òga
2. Gus conaltradh a dhèanamh ribh no ri ur pàiste mun t-seirbheis seo agus comhairle a thoirt dhuibh no ur pàiste agus dhaibhsan a tha ag obair ribh no ur pàiste
3. Gus cur ri Plana Measaidh Sunnd (WAP) no Plana Taic Co-òrdanaichte
4. Gus rannsachadh a dhèanamh às leth ùghdarras an fhoghlaim

Fo Riaghailt Choitcheann na Rìoghachd Aonaichte air Dìon Dàta (UK GDPR), is iad na bun-stèidh laghail air a bheil sinn an urra airson fiosrachadh mu sgoilearan a phròiseasadh:

	Bun-stèidh laghail
	Adhbhar (air ainmeachadh gu h-àrd)

	Dleastanas laghail
	1, 2, 3

	Gnìomh a thèid a choileanadh airson math a’ phobaill
	1, 2, 3, 4





Far a bheil sinn an urra ri dleastanas laghail no gnìomh a thèid a choileanadh airson math a’ phobaill, seo gu h-ìosal na prìomh reachdan a tha iomchaidh:
Achd an Fhoghlaim (Alba) 1980
Achd an Fhoghlaim (Alba) 2016
Achd an Fhoghlaim (Ro-innleachdan Ciorraim agus Clàran Foghlaim Sgoilearan) (Alba) 2002
Achd an Fhoghlaim (Taic a Bharrachd do Ionnsachadh) (Alba) 2004
Achd Inbhean ann an Sgoiltean na h-Alba msaa 2000
Achd na Cloinne (Alba) 1995
Achd na Co-ionannachd 2010
Achd na Cloinne agus Daoine Òga (Alba) 2014

Càite am bi sinn a’ cruinneachadh ur fiosrachaidh?
Bidh sinn a’ cruinneachadh fiosrachaidh bhuat fhèin tro dhiofar dhòighean, a’ gabhail a-steach nuair a lìonas sibh aon de na foirmean againn, nuair a sgrìobhas sibh thugainn, nuair a chuireas sibh post-d thugainn no nuair a choinnicheas sibh rinn. Dh’fhaodadh sinn cuideachd fiosrachadh mu dheidhinn fhèin fhaighinn bho sheirbheisean eile na comhairle agus bho sheirbheisean com-pàirteach leithid an NHS, buidhnean saor-thoileach agus Obair Shòisealta. Uaireannan, dh’fhaodadh sinn fiosrachadh iarraidh bho ùghdarrasan foghlaim eile no bho Sheirbheisean Saidhgeòlais Foghlaim eile. Far a bheil sinn ag iarraidh fiosrachaidh bho threas phàrtaidhean mu ur pàiste, thèid innse dhuibh.
Chan eil an liosta seo coileanta agus dh’fhaodadh sinn uaireannan fiosrachadh fhaighinn bho thùsan eile nach eil air an liostadh gu h-àrd, mar eisimpleir bho sgoilearan eile, pàrantan no buill den phoball.
Ciamar a bhios sinn a’ stòradh ur dàta agus dè cho fada?
Bidh sinn a’ stòradh ur dàta pearsanta gu tèarainte, gu didseatach air lìonra na Comhairle le ruigsinneachd chuingealaichte don t-seirbhis saidhgeòlais. Feumaidh gach neach-obrach ann an GEPS trèanadh a choileanadh gach bliadhna air stòradh sàbhailte dàta.
Mar thoradh air an Rannsachadh Leantainneach mu Dhroch Dhìol Chloinne ann an Alba, thathar a’ moladh do gach ùghdarras ionadail ur dàta pearsanta a ghleidheadh gu neo-chrìochnach. Thèid an ùine seo ùrachadh a-rèir stiùireadh Riaghaltas na h-Alba agus SCARRS (Clàr-ama Glèidhidh Clàran Comhairle na h-Alba).
Cò leis a bhios sinn a’ roinn ur fiosrachaidh?
Gus Seirbheis Saidhgeòlais Foghlaim a thoirt seachad, roinnidh sinn fiosrachadh iomchaidh leis an ionad foghlaim agus leis na buidhnean a tha nam pàirt den sgioba timcheall ur pàiste no ur teaghlach.
Dh’fhaodadh seo gabhail a-steach, ach chan eil e cuingealaichte ri:
· Obair Shòisealta
· an NHS
· Rianachd Neach-aithris Chloinne na h-Alba
· Buidhnean san treas roinn

Ma thèid iarraidh oirnn dàta a cho-roinn, cleachdaidh Saidhgeòlaichean Foghlaim am breithneachadh proifeiseanta fhèin gus dearbhadh dè am fiosrachadh a tha iomchaidh agus riatanach a cho-roinn leis na proifeiseantaich eile a tha an sàs.


Dè na còraichean a th’ agaibh a-thaobh ur dàta pearsanta?
Tha an UK-GDPR a’ toirt còraichean sònraichte do phàrantan agus do sgoilearan mu mar a thèid am fiosrachadh aca a chruinneachadh agus a chleachdadh. Gus iarrtas a dhèanamh airson ur fiosrachadh pearsanta, cuiribh fios gu Kenny Meechan (Ceannard Fiosrachaidh agus Oifigear Dìon Dàta) (kenny.meechan@glasgow.gov.uk).
Tha na còraichean a leanas agaibh cuideachd:
A’ chòir a bhith fiosraichte mu chruinneachadh agus cleachdadh ur dàta pearsanta – canar ‘a’ chòir a bhith fiosraichte’ ris seo
A’ chòir lethbhreacan iarraidh den fhiosrachadh pearsanta a tha againn mur deidhinn – canar ‘a’ chòir air ruigsinneachd’ ris seo (ris an canar cuideachd iarrtas ruigsinneachd cuspair (SAR))
A’ chòir iarraidh oirnn fiosrachadh sam bith atharrachadh ma tha sibh dhen bheachd nach eil e ceart no coileanta – canar ‘a’ chòir air ceartachadh’ ris seo
A’ chòir iarraidh oirnn ur fiosrachadh pearsanta a sguabadh às – canar ‘a’ chòir air sguabadh às’ ris seo
A’ chòir ur cead a tharraing air ais aig àm sam bith (far a bheil e iomchaidh)
A’ chòir gearan a dhèanamh ris an Choimiseanair Fiosrachaidh ma tha sibh dhen bheachd nach deach ur fiosrachadh a chleachdadh gu ceart

Tha adhbharan dligheach ann far am faod sinn diùltadh iarrtas a dhèanamh a thaobh ur còraichean, a-rèir carson a tha sinn a’ pròiseasadh an dàta. Mar eisimpleir, chan eil cuid de chòraichean a’ buntainn anns na suidheachaidhean a leanas:
· Chan eil a’ chòir air sguabadh às a’ buntainn nuair a tha bun-stèidh laghail a’ phròiseisidh stèidhichte air dleastanas laghail no gnìomh poblach
· Chan eil a’ chòir air giùlan dàta a’ buntainn nuair a tha am bun-stèidh laghail stèidhichte air dleastanas laghail, ùidhean deatamach, gnìomh poblach no ùidhean dligheach
· Chan eil a’ chòir gearain a’ buntainn nuair a tha am bun-stèidh laghail stèidhichte air cùmhnant, dleastanas laghail no ùidhean deatamach. Agus ma tha am bun-stèidh laghail stèidhichte air cead, chan eil a’ chòir gearain agaibh, ach tha a’ chòir agaibh ur cead a tharraing air ais

Ma tha dragh sam bith agaibh mu mar a tha sinn a’ cruinneachadh no a’ cleachdadh ur dàta pearsanta, bu chòir dhuibh fios a chur thugainn an toiseach gus feuchainn ri seo fhuasgladh.
Cuiribh fios chun Oifigear Dìon Dàta againn aig:
Kenny Meechan (Ceannard Fiosrachaidh agus Oifigear Dìon Dàta)
kenny.meechan@glasgow.gov.uk 
23 Sràid Montrose
Glaschu GCC – CEOCS – All
Ma tha sibh fhathast mì-riaraichte, faodaidh sibh fios a chur gu Oifis a’ Choimiseanair Fiosrachaidh (ICO) gus gearan a thogail.
Air ùrachadh mu dheireadh

Dh’fhaodadh gum feum sinn am fios prìobhaideachd seo ùrachadh bho àm gu àm, agus mar sin thathar a’ moladh gun till sibh chun fhiosrachaidh seo bho àm gu àm. Chaidh an tionndadh seo ùrachadh mu dheireadh sa Mhàrt 2025.

